«И. Шухов атындағы орталық қалалық кітапхана» КММ

КГУ «Центральная городская библиотека имени И. Шухова»





**БЕРДІБЕК СОКПАҚБАЕВТЫҢ 100 ЖЫЛДЫҒЫНА ОРАЙ**

*библиографиялық көрсеткіш*

*Петропавл*

*2024*

Б22

**Балалар әдебиетінің бәйтерегі** : Бердібек Соқпақбаевтың 100 жылдығына орай : библиографиялық көрсеткіш / құрастырған Г. Алкайдарова . – Петропавл : И. Шухов атындағы орталық қалалық кітапхана , 2024 .– с.

© ЦГБ им. И.Шухова, 2024

**АЛҒЫ СӨЗ**

Биыл қазақ және балалар әдебиетінің классигі Бердібек Соқпақбаевтың туғанына 100 жыл болады. Қаламгердің мерейтойы ЮНЕСКО көлемінде аталып өтпек. Бердібек Соқпақбаев – қазақ прозасына ерекше леп әкелген қаламгер. Жазушы қаламынан шыққан кез келген туынды оқырманды баурап алады.

Бердібек Соқпақбаевтың өмірі және шығармашылығы жайлы мәліметтерді жинап биобиблиографиялық көрсеткіште әдебиеттер тізімі үсынылды.

Көрсеткіште Б.Соқпақбаевтың өмірі мен шығармашылығы жайындағы материалдар енгізілді. Мұнда жазушы шығармасын зерттеуге арналған еңбектер және өмірі мен шығармашылығы жайындағы жалпы әдебиеттер, естеліктер мен көркем туындылардың әдебиеттер тізімі берілген.

Көрсеткіштегі мәлімет алфавит бойынша орналасқан. Биобиблиографиялық көрсеткіш студенттеріне, оқьггушыларға арналған.

**БЕРДІБЕК СОҚПАҚБАЕВТЫҢ ӨМІРБАЯНЫ**

|  |  |
| --- | --- |
|  | *«Жазып та көрдім мен де өлең,*  *Жазып та көрдім, қара сөз.*  *Ерте ме, кеш пе, мен де өлем,*  *Өлмейді тек дана сөз»*  *Бердібек Соқпақбаев* |

Бердібек Ыдырысұлы Соқпақбаев 1924 жылы Алматы облысының Нарынқол ауданындағы Қостөбе ауылында дүниеге келген. Орта мектепті де сол ауылда бітірді. Кішкентайынан қайсар да ыждаһатты бала кедей отбасында тәрбиеленді. Бала Бердібек анасынан 8 жасында айырылды және бұл қайғы оның өмірінің соңына дейін үлкен соққы болды. Бердібекті білім атты теңізге ағасы Сатылған әкелді, ол оның білімге деген сүйіспеншілігін тудырды. Алайда, ағасы соғыс кезінде қайтыс болып, дүниеден ерте озды. Анасынан ерте айырылған Соқпақбаев бала кезінде көп қиындық көрді, аштық пен ауыр еңбектің, қиындықтың тауқыметіне ұшырады. Дегенмен, ол өте білікті және қабілетті бала болып өсті.

Өз ортасының алды болған Соқпақбаев мектеп бітіргеннен кейін әскерге барып, кейіннен Абай атындағы қазақ педагогикалық институтына оқуға түседі. Бердібек Соқпақбаевтың әскерден кейінгі өмірі осылайша Алматыда білім алумен жалғасты. Интитутты бітіргеннен кейін Мәскеудегі жоғары әдеби курстарын тәмамдады.

Таулы ауылдан шыққан қазақ баласы журналистикамен көп айналысты, «Қазақ әдебиеті», «Балдырған» газет-журналдарының редакциясында жұмыс істеді. Сондай-ақ, киностудияда да қызмет етіп, өзінің туған ауданындағы мектептерде мұғалім болды. Ол үнемі балаларды тәрбиелеудің күрделі мәселелеріне алаңдады. Бердібек Соқпақбаев – білікті мұғалім, тәрбиеші. Содан болар бұл жағдай оның шығармаларының тақырыбын алдын-ала анықтап берді.

Соқпақбаев Қазақстан жазушылар одағында балалар әдебиеті бойынша кеңесші болып жұмыс істеді. Ең алдымен ол балалар жазушысы. Балалық пен жастық оның барлық кітаптарының негізі. Соқпақбаевтың шығармалары негізінен автобиография болып табылады. Бірақ, жазушысының балалық шағы уайымсыз болмады. Болашақ жазушы кедей отбасынан болғандықтан, балалық шағында көп қиындық көрді.

Бердібек Соқпақбаев шығармашылық қызметін ақын ретінде бастады. 1950 жылы оның «Бұлақ» атты алғашқы өлеңдер жинағы жарыққа шықты. Авторлық сезімдердің ерекше сенімділігі мен шынайылығымен ерекшеленген жинақ бірден өз оқырмандарын тапты.

Көп ұзамай Соқпақбаев прозада да бағын сынап көрді. Жазушының тарихы күрделі емес, бірақ қазақ ауылының өмірі мен тіршілігінің көлемді бейнесі суреттелген «Он алты жасар чемпион», «Бақыт жолы», «Өзім туралы» повестері тек жасөспірімдердің ғана емес, сондай-ақ ересек қазақ оқырмандардың да жүрегінен орын тапты. Бұл таңқаларлық жайт емес. Өйткені, жазушының кітаптарында тәрбиелік мәні бар көсем сөздер мен тентек және күлкілі кейіпкерлер өмір сүреді. Ал кітапты оқығанда олардың жетістіктеріне қуанбау, қиындықтарына көңіл бөлмеу, оларды сүймеу мүмкін емес. Жазушы өз кейіпкерлерін ежелгі фольклорлық кейіпкерлердің ерекшеліктерімен бейнелегендіктен, оқырмандар оның шығармаларын таңданып, беріліп оқиды.

Балалар әдебиетінің көрнекті өкілі Соқпақбаев «Менің атым Қожа » атты повестің арқасында танымал болды. Бұл туынды «Детская литература» баспасында шығып, содан кейін орыс тілінен көптеген тілдерге аударылып, Франция, Польша, Чехословакия, Болгария секілді шетелдерде жарияланды. Тек содан кейін ғана бұл шығарма өз отанына оралып, байырғы қазақ тілді оқырмандардың жүрегінен ойып орын алды.

Тіпті бұл повесть бойынша «Қазақфильм» киностудиясында көркем фильм түсіріліп, 1967 жылы Канн қаласында өткен Балалар мен жасөспірімдер фильмдерінің халықаралық фестивалінде арнайы жүлдеге ие болды. Берді аға дәл осы ерекше әңгіменің арқасында танымал болды.

Повестің басты кейіпкері – Қожа арманшыл, сотқар бала. Тектектігімен үнемі түрлі жағдайларға тап болып жүретін Қожа ақыл-ойы мен біліктілігінің арқасында қиындықтардан шыға алды. Ол біреудің қайғы-қасіретіне көз жұма қарамайтын елгезек, жоғары әділеттілік сезіміне ие, досқа адал, қайырымды, зұлымдыққа жол бермейтін бала. Ал осы қасиеттердің барлығы оқырмандардың жүрегінен мейірімділік тудырып, Қожа батыр бала атанды.

Жазушының 1960 жылы жарық көрген «Балалық шаққа саяхат» атты тағы бір повесті қазақ балалар әдебиетінің асыл мұрасына айналды. 1930-шы жылдардағы кішкентай кейіпкердің тағдыры арқылы өтетін повесть сол уақыттағы оқиғаларды және қазақ халқының қиын өмірін еш боямасыз көрсетеді. Соқпақбаев бұл шығармасында балалық шағын қызықты етіп әңгімелейді. Соның арқасында оқырман сол дәуірдің шынайы тарихи шындықтарын көре алды.

Сондай-ақ, жазушы «Өлгендер қайтып келмейді» романында өмір жолында алдынан шыққан барлық қиындықтарды еңсерген табанды, батыл жас жігіттің өмірін және мінезінің қалыптасуын көрсетеді. Романның әрбір бетінде сол уақытқа тән өмір ұшқындары кездеседі.

Соқпақбаевтың көптеген шығармалары жас оқырмандарға арнап жазылған. Адамның әрбір кезеңі оның шынайы қуанышына толы. Осы тұрғыдан алғанда, қаладан атасына келіп, басынан қызықты ауыл өмірін өткерген қалалық қыз туралы «Аяжан» атты әңгімесі шынайы қызығушылық тудырады.

Жазушының кейінгі шығармаларының ішінде махаббат, сұлулық тақырыбына арналған «Қайдасың, Гаухар?» атты тамаша әңгімесі бар.

Бердібек Соқпақбаевтың барлық туындыларында оның шығармашылығының қайнар көзі халық өмірінен бастау алғаны сезіледі. Жазушының бейнелеу қабілеті өте бай. Ол өз кейіпкерлерінің портетін шебер суреттеп, әрқайсысын өзіне тән тілде сөйлетеді. Кейіпкердің ішкі күйзелісі мен ой-пікірлері жазушының басты көркемдік әдісі болып табылады.

Бердібек Соқпақбаев тірі кезінде-ақ қазақ балалар әдебиетінің классигі деп аталып кетті. Оның кітаптары ешқашан кітапхана мен дүкен сөрелерінде шаң басып жатқан емес. Жазушының шығармаларын балалар мен ересектер де асыға күтетін. Соқпақбаевтың кітаптарын барлық жастағы оқырмандар мен ұрпақ жақсы көреді.

Қазақ прозасына жаңа леп, өзгеше өрнек әкелген жазушы 1991 жылы 24 шілдеде Алматының сыртындағы жеке саяжайында көз жұмды.

[**БЕРДІБЕК СОҚПАҚБАЕВТЫҢ ҚАНАТТЫ СӨЗДЕРІ**](https://jas.kz/eski/?p=5339)

Иә, адам өмірі деген тесік шелекке құйылған су тәрізді болады екен. Тіршіліктің оны-мұны шаруа қамымен күйбеңдеп, басың қатып жүргенде, бір күні сарқылып бітіп қалғанын білмей де, байқамай да қалады екенсің!

\*\*\*

Әйел затын, жалпы, нәзік деп атайды ғой. Бос сөз. Мықтының ең мықтысы, көнбістің ең көнбісі әйелдер екеніне мен кіммен де дауласуға бармын.

\*\*\*

Еркектер зорығып өлетін ауыр жұмыстарды бұ күндері қыңқ деместен әйелдер атқарып жүр. Оның сыртында, үй тіршілігін істейді, бала өсіреді, кәрі ата, енелерін күтеді.

\*\*\*

Қазақ асықпай-саспай, бабымен тойлағанды ұнатады.

\*\*\*

Соғыста өлем-ау немесе жараланып, өмір бойы қор болып, кемтар болып қалам-ау деген ой онша күйзелтпейді. Өлетіндер өздерінің нашарлығынан, ебедейсіздігінен өліп жататын тәрізді.

\*\*\*

Соғыс деген ол сұмдық! Соғыс ол апат! Соғыс адамды қор ету!

\*\*\*

Жаман әдет жұқпалы деген рас…

\*\*\*

Ауыздан шыққан анттың бәрі орындалса адам адам емес, баяғыда-ақ періште болған болар еді…

\*\*\*

Ерді намыс өлтіреді деген рас сөз. Ауыр тұрмыс адамның тауын шағып, мұқатады екен.

\*\*\*

**БӘЙТЕРЕК**

|  |
| --- |
| Бала шақты кестелеген тілі нық,  Бір болса егер-осы болар ірілік:  Ұландары отызыншы жылдардың  Қайта келер көз алдыңа тіріліп.  «Бастан кешкен» шындық шымыр екшеліп,  Кітап болып бізге жетті естелік.  «Чемпионнан» Бекең өзі баптаған  Талай мықты жатты құлап, сескеніп.  Аспантаудан ақ бұлақтар атқылап,  Экранда – туған өлке, бақ, қырат...  Қолын бұлғап Жанар, Жантас, Сұлтанға  Келеді әне Қара Қожа шапқылап!  Кейіпкермен бірге тұрып, жүресің,  Бірге жасап, бірге жылап, күлесің.  «Сөз қадірін білген шебер екен!» деп,  Өз қадірін Бекеңнің де білесің.  Ту етіпті тектілікті бұл ағай,  Пір еткені қара шалың- Ұлы Абай!  Тік қалпында мәңгі жасай береді  Бәйтерегі Берді-ағаның құламай!  Б.Кірісбайұлы |

**БЕРДІБЕК СОҚПАҚБАЕВ ТУРАЛЫ АЙШЫҚТЫ ОЙЛАР**

...Шынайы да шыншыл суреткер көркемдік әлемінің азаптарын бастан кешкен кезде ғана, бір белестен екінші белеске сәтті көтеріле біледі. Демек, екінші сөзбен айтқанда, болашақ шығарманың да жұлдызы жарық болады. Бердібектің «Балалық шаққа саяхат», «Менің атым Қожа», «Қайдасың, Гаухар!» повестері мен «Өлгендер қайтып келмейді» романы осындай биік талғамның, көркемдік әлемінің сәтті туындысы болды. Бұл шығармаларда тек жазушы Бердібекке ғана тән тапқырлық пен тиянақтылық, суреттеу құралдарының дәлдігі, кейіпкер әрекетінің табиғилығы, сезім арпалысының сенімді суреттері «мен мұндалап» тұр.

...Мен Б.Соқпақбаевтың шығармаларын Сэллинжер мен Беллге қарсы қоюдан аулақпын. Менің айтпағым, Бердібек өз шығармаларына әдеби үлгілерден емес, өмірдің өзінен келгендігі...

...Б.Соқпақбаев – бірінші жақпен жазуды мықтап меңгерген жазушы. Мұның өзі оқиғаға өмірде болған қилы-қилы құбылыстарға сенімділікті, жазушының нақтылы оқиғаға тікелей қатысып танытады. Бердібектің «мені» маған қан-сөлі тамып тұрған өмір, бәріміз тіршілік етіп жүрген жер бетіндегі үлкенді-кішілі адамдардың әрекеті, болмаса қуаныш-күйініші боп көрінеді...  ...Бердібек не нәрсені жазуды, оны қалай жазуды еркін игеріп, меңгерген суреткер жазушы.

Т.Ахтанов

...Қаламгердің анық өсіп, шеберліктің белгілі бір биігіне шыққанын көрсеткен туындысы – «Менің атым Қожа» повесі...

...Қожа бейнесі қазақ балалар әдебиетіне қосылған қомақты олжа. Оның еңсесі барған сайын биіктеп, Марк Твеннің Том Сойерімен, Аркадий Гайдардың Тимурымен, қазақ фольклорының Тазша баласымен тайталаспай-ақ, тіпті соларға жете қабыл жүргеннің өзі әдебиетіміз үшін аз бедел ме?!

Қастек Баянбаев

...Саясаттан сая іздемей, ресми идеалогияны ықтамай өткен Бердібек шығармаларында өз тенденциясын берік ұстанып, сонысынан айнымай, ақиқатшылдықты темірқазық тұтты. Өзі қалтқысыз білетін өмірді ғана қалтқысыз жазып кетті.

Артында өшпес мұралар қалдырған аса биік дарын, қазақ балалар әдебиетінің классигі Бердібек Соқпақбаев көзі тірісіндегідей ұстаздығынан жазбай, рухани тірлігін жалғастыра беретіні хақ. Өнерпаз атаулының өлместігі осында.

Мұзафар Әлімбаев

...Бердібек Соқпақбаев сөзіне берік, ісіне ұқыпты жан. Мен білетін жазушылардың ішіндегі қарапайым, шаруақоры. Ол қаламды ғана емес, орақ пен күректі қалай ұстауды білетін жазушы. Өзіне де, өзгеге де қатал, тура, әділ. Творчество адамы, әдетте, салдыр-салақтау болады. Бірақ, Бердібек олай емес, әскери адам сияқты, әбден жинақы.

...Ол жұмыс істеп отырған кезде еденде, не стол үстінде көлденең жатқан дүние көрмейсің. Тіл өнерінде де солай: әр сөздің, әр сөйлемнің өз орнында тұрғанын қалайды. Қашан көңілі толғанша түзетуден талмайды...

...Бердібек Соқпақбаев кітаптарының соңғы беттерін жапқанда көркем шығарма оқып шыққандай болмайсың, өзіңнің ең тату-тәтті дос, жолдастарыңды ұзақ сапарға шығарып салғандай боласың. Қимайсың. Көңілің бұзылады. Бердібек Соқпақбаев шығармалары, міне осындай. Жазушы үшін бұдан асқан бақыт болуы мүмкін емес.

Қадыр Мырзалиев

...Бәріміз де бала болдық. Қазір есейдік, ересек тарттық. Дегенмен, сонау кезіміздегідей пәк емеспіз. Ал сол көңіл-күйімізді айна қатесіз бейнелеген «Менің атым Қожаны» барлығымыз оқып шықтық. Біз соны жазған Бердібек ағамызға сол кезде-ақ балалық көңілдің Мемлекеттік сыйлығын сыйлап қойғанбыз...   
 Марат Қабанбай

...Әрбір шығарманың тууының өмірге келуінің себептерін іздеген жағдаятта, оның авторының қилы-қилы қам-қаракеті, тағдыр-тәлейі болатыны зерттеу еңбектерінде сөз етілетіні болмаса, былайғы жерде ауызға алынбай, тіпті елеусіз қалатыны да шындық. Дұрысы – қаламгерлік игілікке мін түсірмей, тіршіліктің аумалы-төкпелі толқындарында да сыр бермей, өз еңбегінен үлгі мен сенім тапқан қаламының балы бар, жазушының мазасын алмау, азаматтық парызды өтеп отыру. Біз қадірлейтін адамгершіліктің үлкен үлгісі, міне, осы.

Сайын Мұратбеков

Қаламгердің анық өсіп, шеберліктің белгілі бір биігіне шыққанын көрсеткен туындысы – «Менің атым Қожа» повесі. Қожа бейнесі – қазақ балалар әдебиетіне қосылған қомақты олжа. Оның еңсесі барған сайын биіктеп, Марк Твеннің Том Сойерімен, Аркадий Гайдардың Тимурымен, қазақ фольклорының Тазша баласымен таласпай-ақ, тіпті, солармен жетеғабыл жүргеннің өзі әдебиет үшін аз бедел ме?

Қастек Баянбаев, ақын.

...Бердібек өз көзімен көрген нәрсені ғана жазатын, қағазды бекерден-бекер шимайламайтын еді ғой. Жазады – түбін түсіріп барып бір-ақ тоқтайды. Бұл Бердібектің шырайы, Бердібекке ғана тән нәрсе. Нақтылы жазу, ұтымды жазу Бердібектің үлгісі деп тартынбай-ақ айтуға әбден болады. Жоқтан бар етпеген қаламгер. Шындықтың алдына бас имейтін не нәрсе бар? Осындай шырай Бердібек қаламынан шыққан шығармалардың баршасына тән. Оның туындыларының електен өткен дүниедей болып мөлдіреп тұратыны сондықтан. Оның шығармаларының оқырман жүрегіне қона кететін, ұзақ жасайтын қасиет –қадірі де осында!...Бердібек туындыларындағы геройлар өмірдегі бар қалпында көрініп, шығармаға ширатылған сәтте де оншалықты киіндірілмей, жалаңаш жүрген жандар тәрізді боп көзге түсетіні де ғажап емес. Бұл жазушының кемшілігіне қарадүрсінділігіне жатпайды. Сезінуі, дүние қызықтарын түйсініп, қабылдауының қыры бұл. Осы тұрғыда, табиғи өлшеммен түзілген геройлар галереясы барынша сенімді, барынша шыншыл сымбатымен оқырман жүргенінен жол тауып, олармен қолтықтасып өмір базарында жүргендей болады.

Сафуан Шаймерденов

Көзі тірісінде дәрежелі сыйлық алмаса да, халық атынан берілетін кез келген марапатқа лайықты Бердібек Соқпақбаевтың әр кейіпкері елдің шынайы сүйіспеншілігіне бөленді. Бұдан жазушының таланты арта түсті. Кино саласының мамандары керісінше, қаламгер қаузаған тақырыптарға қазір ешкімнің бармайтынын айтады.

Қуан Нұрақын, тілші

Кіндігі елімен, жерімен байланған топ осы кісілер еді. Бүгінгі күн осы кісілердің ізін басып келе жатқандар бар, санаулы. Дәл осы кісілердей ауылға бет бұрып, әдеби дүниелер жазып келе жатқандар әсіресе, кин сценарий жағынан мен әлі оқығам жоқ.

Досхан Жолжақсынов, Қазақстанның халық әртісі

Сол кісінің кіндігін кескен аймақта Жетісу жері, мынау Аспантаумен Сұлу көлдің арасын алып жатқан үлкен елде ғана болып жатқан жиын емес, бұл болашақта қазақ руханиятындағы, қазақтың әдеби кеңістігіндегі, қазақтың жалпы мәдени, рухани өміріндегі үлкен айтулы осы жылдың оқиғасы болғалы тұр.

Нұрлан Оразалин, ақын, мемлекет және қоғам қайраткері

Біраз мектептерге атын беріп жатыр. Біраз көшелерді атымен атау. Кітаптарды шығару. Толық жинағын шығару. Жасыратыны жоқ көбінесе «Менің атым қожаны» көрсетеді. Соны жақсы біледі. Ал, басқа керемет бір фильм түсірілген «Балалық шаққа саяхат» деген. Енді соны да көрсету керек. Ол неге жатып қалды?

Самал Соқпақбаева, Б.Соқпақбаевтың қызы

Бүгін мерейлі той. Жүз жылдық Бердібек ағамыздың. Оғанда қарасаңыз, мен 12 жастағы балаңға ұқсамаймын ғой. 60 жыл өтті. Бірақ Қожа деген кітапта болса да, кинода болса да, ол біздің арамызда.

Нұрлан Санжар, Қазақстанның еңбек сіңірген әртісі

**БЕРДІБЕК СОҚПАҚБАЕВТЫҢ ЖҮЗ ЖЫЛДЫҒЫНА АРНАЛҒАН**

**КІТАП КӨРМЕЛЕРІ МЕН ІС-ШАРАЛАРЫНЫҢ АТАУЛАРЫ**

* «Ақиқаттан айнымаған қаламгер»
* «Балалық көңілдің пернесін дөп басқан»
* «Бердібек Соқпақбаев – балалар әдебиетінің атасы»
* «Бердібек Соқпақбаев – балалар жазушысы»
* «Бердібек Соқпақбаев – дала жұлдызы»
* «Бердібек Соқпақбаев – қазақ балалар әдебиетінің классигі»
* «Бердібек Соқпақбаевтың шығармаларындағы балалық шақ әлемі»
* «Балалар әдебиетінің атасы»
* «Балалар әдебиетінің бәйтерегі»
* «Балалар әдебиетінің бағбаны»
* «Балалар әдебиетінің сүйікті жазушысы Бердібек Соқпақбаев»
* «Балалар әдебиетінің шыңы»
* «Балалық шақ әлеміне саяхат»
* «Ергежейлі еліне саяхат»
* «Жазушы, классик, патриот»
* «Жүректе қалған Бердібек әлемі»
* «Керемет талант – Бердібек Соқпақбаев»
* «Көркем сөз шебері»
* «Қазақтың тау тұлғалы тарланы»
* «Қайран, балалық: Соқпақбаев әлеміне саяхат»
* «Таңқалдырған талант»

**БИБЛИОГРАФИЯ**

|  |
| --- |
| Сокпакбаев, Б. Меня зовут Кожа : повесть / Б. Сокпакбаев . – Алма-Ата : Жалын, 1986 . – 104 с. |
| Сокпакбаев, Б. Меня зовут Кожа : повесть / Б. Сокпакбаев . – Алма-Ата : Жазушы, 1965. –244 с. |
| Сокпакбаев, Б. Меня зовут Кожа : повесть / Б. Сокпакбаев . –Алма-Ата : Жалын, 1980. – 496 с. |
| Сокпакбаев, Б. Мертвые не возвращаются: роман / Б. Сокпакбаев . – Алма-Ата : Жазушы, 1984. – 288 с. |
| Сокпакбаев, Б. Путешествие в детство : повести / Б. Сокпакбаев . – Алма-Ата : Жазушы, 1990. – 480 с. |
| [Сокпакбаев, Б.](http://192.168.0.2/cgi/irbis64r_01/cgiirbis_64.exe?Z21ID=&I21DBN=KNIGI_PRINT&P21DBN=KNIGI&S21STN=1&S21REF=&S21FMT=FULLW_print&C21COM=S&S21CNR=500&S21P01=0&S21P02=1&S21P03=A=&S21STR=%D0%A1%D0%BE%D0%BA%D0%BF%D0%B0%D0%BA%D0%B1%D0%B0%D0%B5%D0%B2,%20%D0%91.%20) Путешествие в детство : повесть / Б. Сокпакбаев . – Москва: Детская литература, 1989. - 190 с. |
| [Сокпакбаев, Б.](http://192.168.0.2/cgi/irbis64r_01/cgiirbis_64.exe?Z21ID=&I21DBN=KNIGI_PRINT&P21DBN=KNIGI&S21STN=1&S21REF=&S21FMT=FULLW_print&C21COM=S&S21CNR=500&S21P01=0&S21P02=1&S21P03=A=&S21STR=%D0%A1%D0%BE%D0%BA%D0%BF%D0%B0%D0%BA%D0%B1%D0%B0%D0%B5%D0%B2,%20%D0%91.%20) Чемпион : повести / Б. Сокпакбаев. – Алма-Ата : Жалын, 1985. – 384 с. |
| Сокпакбаев, Б. Я еще вернусь : повести и рассказы / Б. Сокпакбаев . – Алма-Ата : Жазушы, 1969. –228 с. |
| [Соқпақбаев, Б.](http://192.168.0.2/cgi/irbis64r_01/cgiirbis_64.exe?Z21ID=&I21DBN=KNIGI_PRINT&P21DBN=KNIGI&S21STN=1&S21REF=&S21FMT=FULLW_print&C21COM=S&S21CNR=500&S21P01=0&S21P02=1&S21P03=A=&S21STR=%D0%A1%D0%BE%D2%9B%D0%BF%D0%B0%D2%9B%D0%B1%D0%B0%D0%B5%D0%B2,%20%D0%91.%20) Аяжан : повесть / Б. Соқпақбаев. – Алматы : Қазақ мемлекеттіқ көркем әдебиет баспасы, 1963. – 50 б. |
| [Соқпақбаев, Б.](http://192.168.0.2/cgi/irbis64r_01/cgiirbis_64.exe?Z21ID=&I21DBN=KNIGI_PRINT&P21DBN=KNIGI&S21STN=1&S21REF=&S21FMT=FULLW_print&C21COM=S&S21CNR=500&S21P01=0&S21P02=1&S21P03=A=&S21STR=%D0%A1%D0%BE%D2%9B%D0%BF%D0%B0%D2%9B%D0%B1%D0%B0%D0%B5%D0%B2,%20%D0%91.%20)  Балалық шаққа саяхат : хикаяттар / Б. Соқпақбаев. – Алматы : Раритет, 2005. – 320 б. –(Қазақ прозасы қазынасынан). |
| [Соқпақбаев, Б.](http://192.168.0.2/cgi/irbis64r_01/cgiirbis_64.exe?Z21ID=&I21DBN=KNIGI_PRINT&P21DBN=KNIGI&S21STN=1&S21REF=&S21FMT=FULLW_print&C21COM=S&S21CNR=500&S21P01=0&S21P02=1&S21P03=A=&S21STR=%D0%A1%D0%BE%D2%9B%D0%BF%D0%B0%D2%9B%D0%B1%D0%B0%D0%B5%D0%B2,%20%D0%91.%20) Қайдасың Гаухар? / Б. Соқпақбаев. – Алматы : Жазушы, 1953. –128 б. |
| [Соқпақбаев, Б.](http://192.168.0.2/cgi/irbis64r_01/cgiirbis_64.exe?Z21ID=&I21DBN=KNIGI_PRINT&P21DBN=KNIGI&S21STN=1&S21REF=&S21FMT=FULLW_print&C21COM=S&S21CNR=500&S21P01=0&S21P02=1&S21P03=A=&S21STR=%D0%A1%D0%BE%D2%9B%D0%BF%D0%B0%D2%9B%D0%B1%D0%B0%D0%B5%D0%B2,%20%D0%91.%20) Менің атым Қожа : таңдамалы повестер / Б. Соқпақбаев. – Алматы : Жазушы, 1978. – 368 б. |
| [Соқпақбаев, Б.](http://192.168.0.2/cgi/irbis64r_01/cgiirbis_64.exe?Z21ID=&I21DBN=KNIGI_PRINT&P21DBN=KNIGI&S21STN=1&S21REF=&S21FMT=FULLW_print&C21COM=S&S21CNR=500&S21P01=0&S21P02=1&S21P03=A=&S21STR=%D0%A1%D0%BE%D2%9B%D0%BF%D0%B0%D2%9B%D0%B1%D0%B0%D0%B5%D0%B2,%20%D0%91.%20)  Менің атым – Қожа : повестер, ертегілер / Б. Соқпақбаев. – Алматы : Жалын, 1990. – 480 б. |
| [Соқпақбаев, Б.](http://192.168.0.2/cgi/irbis64r_01/cgiirbis_64.exe?Z21ID=&I21DBN=KNIGI_PRINT&P21DBN=KNIGI&S21STN=1&S21REF=&S21FMT=FULLW_print&C21COM=S&S21CNR=500&S21P01=0&S21P02=1&S21P03=A=&S21STR=%D0%A1%D0%BE%D2%9B%D0%BF%D0%B0%D2%9B%D0%B1%D0%B0%D0%B5%D0%B2,%20%D0%91.%20) Менің атым Қожа : повесть, роман / Б. Соқпақбаев. – Астана : Елорда, 1999. – 468 б. |
| [Соқпақбаев, Б.](http://192.168.0.2/cgi/irbis64r_01/cgiirbis_64.exe?Z21ID=&I21DBN=KNIGI_PRINT&P21DBN=KNIGI&S21STN=1&S21REF=&S21FMT=FULLW_print&C21COM=S&S21CNR=500&S21P01=0&S21P02=1&S21P03=A=&S21STR=%D0%A1%D0%BE%D2%9B%D0%BF%D0%B0%D2%9B%D0%B1%D0%B0%D0%B5%D0%B2,%20%D0%91.%20) Менiң атым Қожа / Б. Соқпақбаев. – Алматы : Жазушы, 2001. – 208 б. |
| [Соқпақбаев, Б.](http://192.168.0.2/cgi/irbis64r_01/cgiirbis_64.exe?Z21ID=&I21DBN=KNIGI_PRINT&P21DBN=KNIGI&S21STN=1&S21REF=&S21FMT=FULLW_print&C21COM=S&S21CNR=500&S21P01=0&S21P02=1&S21P03=A=&S21STR=%D0%A1%D0%BE%D2%9B%D0%BF%D0%B0%D2%9B%D0%B1%D0%B0%D0%B5%D0%B2,%20%D0%91.%20) Менiң атым Қожа : повестер / Б. Соқпақбаев. – Алматы : Атамұра, 2003. – 304 б. |
| [Соқпақпаев, Б.](http://192.168.0.2/cgi/irbis64r_01/cgiirbis_64.exe?Z21ID=&I21DBN=KNIGI_PRINT&P21DBN=KNIGI&S21STN=1&S21REF=&S21FMT=FULLW_print&C21COM=S&S21CNR=500&S21P01=0&S21P02=1&S21P03=A=&S21STR=%D0%A1%D0%BE%D2%9B%D0%BF%D0%B0%D2%9B%D0%BF%D0%B0%D0%B5%D0%B2,%20%D0%91.%20) Менің атым-Қожа : хикаяттар мен әңгімелер / Б. Соқпақпаев. – Алматы : ҚАЗақпарат, 2005. – 212 б. |
| [Соқпақбаев, Б.](http://192.168.0.2/cgi/irbis64r_01/cgiirbis_64.exe?Z21ID=&I21DBN=KNIGI_PRINT&P21DBN=KNIGI&S21STN=1&S21REF=&S21FMT=FULLW_print&C21COM=S&S21CNR=500&S21P01=0&S21P02=1&S21P03=A=&S21STR=%D0%A1%D0%BE%D2%9B%D0%BF%D0%B0%D2%9B%D0%B1%D0%B0%D0%B5%D0%B2,%20%D0%91.%20) Өлгендер қайтып келмейді : роман / Б. Соқпақбаев. – Алматы : Ан Арыс, 2010. –368 б. – (Алтын қалам). |

**ӨМІРІ МЕН ШЫҒАРМАШЫЛЫҒЫ ЖАЙЫНДАҒЫ ӘДЕБИЕТТЕР**

|  |
| --- |
| Абаева, А. Балалар әдебиетінің бәйтерегі / А.Абаева // Қазақ тілі мен әдебиеті .– 1995 .–№ 6 .– 103-105 б. |
| Адаева, Е. Б.Соқпақбаевтың кейіпкер характерлерін ашудағы шеберлігі / Е. Адаева // Қазму хабаршысы. Филология сериясы . – 2000 . –№5 . – б. 124-127. |
| Адаева, Е. Талғампаз жазушы: Б. Соқпақбаевтың «Балалық шаққа саяхат» повесі туралы / Е.Адаева // Қазақ тілі мен әдебиеті .– 1998 .– №7-8 .– 67-69 б. |
| Адаева, Е. Өмір шындығы және көркем образ: Бердібек Соқпақбаевтың шығармашылығы туралы / Е.Адаева// Қазақ тілі мен әдебиеті.- 2001.– № 4.– 33-36 б. |
| Ақиқаттан айнымаған қалам // Жас алаш .–1994 .– 2 маусым. |
| Ақыш, Н.   "Өлгендер қайтып келмейді": жазушы Бердібек Соқпақбаев шығармашылығы / Н. Ақыш // Жас алаш . – 2014. – 24 шілде. |
| Ақыш, Н. Халқы сүйген қаламгер / Н. Ақыш // Ана тілі .– 2014 .– 16-22 қазан. |
| Аманбаева, Н. Бердібек ағаның мінезі қызық еді... / Н.Аманбаева //Атамкен-Ай . – 2004 . – № 3 . – 106 с. |
| Аманбаева, Н. Көптен бері менің соңымнан біреу қудалап жүрген сияқты / Н. Аманбаева // Жұлдыздар отбасы .– 2015 .–№11 .– 6 б. |
| Арықбай, Б. "Менің Қостөбем, Менің Текесім!" / Б. Арықбай // Қазақ әдебиеті .– 2014 .–10 қазан. |
| Аупбаев, Ж. Балалық бейнеміздің белпсі / Ж. Аупбаев // Ана тілі .– 2020 .– 10-23 желтоқсан .–9 б. |
| Аупбай, Ж. Өтіріп жоқ өмір / Ж. Аупбай // Егемен Қазақстан .– 2017 .– 28 тамыз. |
| Әбілқайыр, Қ. Менің Бердігім / Қ. Әбілқайыр // Қазақ әдебиеті .– 2024 .–2 ақпан .– 4-5, 19 б. |
| Әбілқасымова, Қ.  Б. Соқпақбаев – балалар әдебиетінің шебері / Қ. Әбілқасымова // Білім берудегі менеджмент = Менеджмент в образовании . – 2010. – № 4. – 48-53 б. |
| Әкімжанов, М. Қадырғалы қаламгер еді : бердібек Соқпақбаев туралы мөлтек ой / М. Әкімжанов // Мұқағали . – 2009 . – №7.– б.26. |
| Әкімқанов, М. Бердібектің елінде/ М. Әкімқанов// Ұлан. – 2004. – 25 мамыр |
| Әкімханов, М. Шыншыл шығармашылық иесі : жазушы Бердібек Соқпақбаев туғанына-90 жыл / М. Әкімханов // Айқын апата . – 2014 . – 17 шілде. |
| Әлдибекұлы, Ш. Әлі де тірі жүргендей / Ш. Әлдибекұлы // Ақ желкен .–2004 .–№4 .– 6 б. |
| Әлменбет, А. Оралмас күндердің есгеліктері / А. Әлменбет // Қазақ әдебиеті .– 2011 .– 14-20 қантар. |
| Әлімбаев, М. Берен талант Бердібек : жазушы Бердібек Соқпақбаев / М. Әлімбаев // Жалын . – 2009 . – №3. – б.26-29. |
| Әлімбаев, М. Берен талант Бердібек / М. Әлімбаев // Халық кеңесі .– 1994 .– 3 тамыз. |
| Байғұт, М. "Бірігей Бердібектің бер бағасын..." : жазушы Бердібек Соқпақбаев / М. Байғұт // Егемен Қазақстан . – 2013 . – 1 тамыз. |
| Баймұратова, Б. Жалынып алып, жылатып тасгап кегп ғой... / Б. Баймұратова // Жұлдыздар отбасы .-– 2015 .– №11 .– 9 б. |
| Бала жанының бағбаны: Бердібек Соқпақбаевтың туғанына 70 жыл // құрастырылған А.Оралғазина .– Алматы : С.Бегалин атындағы ҚРМБК, 1994.– 8б. |
| Балалар әдебиетінің бәйтерегі : Б. Соқпақбаевтың 80 жылдық мерейтойына арналған әдістемелік құрал / құрастырылған Ш. Мәқашева .– Алматы: ҚМРБК, 2004 .– 21 б. |
| Балалық шаққа аяқталмаған саяхат // Қазақ әдебиеті . – 2014 .– 10-16 қазан. |
| Балта, Ә. Бекеңнің шапағаты / Ә.Балта // Ұлан .– 1994 .– 2 тамыз .–7 б. |
| Батыр, Н. Тау басындағы адам / Н. Батыр // Қазақ әдебиеті .– 2017 .–10 қараша. |
| Бектас, Г. Ол енді қайтып келмейді...: жазушы Бердібек Соқпақбаев туралы / Г. Бектас // Айқын . – 2014 . – 9 қыркүйек. |
| Бектас, Г. "Өлгендер қайтып келмейді"... / Г. Бектас // Түркістан .– 2014 .–10 сәуір. |
| Бердібек Соқпақбаев: Қаламгер альбомынан // Қазақ әдебиеті .–1992 .– 3 қаңтар. |
| Бердібек Соқпақбаев // Жалын .– 2009 .– №3 .– 25 б. |
| Вербовский, Н. Читает Казахстан – читаем мы: Бердибек Сокпакбаев – писатель года // Северный Казахстан .– 2024 . – 30 января . – с.5 |
| Джакупова, Ж.  Б. Соқпақбаев «Менің атым – Қожа» : сабақ / Ж. Джакупова // Білім технологиялары=Образовательные технологии. – 2014. - №1. – б. 43-44 . |
| Досжан, Д. Соқпақбаевтың өнер соқпағы : эссе / Д. Досжан // Мәдени мұра. – 2011. – №6 .– б.36-40. |
| Досжан, Д. Соқпақбаевтың өнер соқпағы / Д. Досжан // Мұқағали. – 2012 . – №1 .– б. 60-67. |
| Досжанов, Д.  Соқпақбаевтың өнер соқпағы / Д. Досжанов // Мәдени мұра = Культурное наследие. – 2011. – №11. – б. 36-40. |
| Ергөбек, Қ. Шырынын алып шындықтың / Қ. Ерғөбек // Қазақ әдебиеті .– 1994 .– 22 шілде .– 14 б. |
| Ергөбек, Қ. Шырынын алып шындықтың / Қ.Ерғөбек // Ұлан .– 2 тамыз .– 2 б. |
| Жүсіп, Қ. Классик : Бердібек Соқпақбаев / Қ. Жүсіп // Егемен Қазақстан. – 2014. – 11 қаңтар. |
| Зікібаев, І. Өмірдің өзіндей адал / І.Зікібаев // Халық кеңесі .–1994 .– 13 қаңтар. |
| Исабек, Ұ. Соныға салған соқпақ / Ұ. Исабек // Егемен Қазақстан .– 2024 .– 29 қаңтар.– 13 б. |
| Исабаев, Қ. Бердібек, әдебиет, балалар және мен / Қ. Исабаев // Халық кеңесі .–1994 .– 28 шілде |
| Калымов, А. Путешествие в детство : Сокпабаев Бердибек / А. Калымов // Казахстанская правда .– 2024 .– 29 января .– с.7. |
| Кешин, К. Человек из страны детства : к 70-летию со дня рождения Бердибека Сокпакбаева / К. Кешин // Казахстанская правда . – 1994 . –4 августа. |
| Қазақтың тау тұлғалы тарланы // Жас алаш .– 1994 .– 20 тамыз. |
| Қаупынбайұлы, Т. Кәдімгі классик: көрнекті жазушы Бердібек Соқпақбаевтың туғанына – 75 жыл / Т. Қаупынбайұлы // Жетісу.– 1999.– 14 қазан. |
| Қаупынбайұлы, Т. Заман ығын заңдылыққа саймаған / Т. Қаупынбайұлы // Жас алаш .–1994 .– 6 тамыз. |
| Қирабаев, С. Жастықтың сағынышты күндері : Бердібек Соқпақбаевты еске алу / С. Қирабаев // Жұлдыз .– 2003 .– № 8 .– 109-116 б. |
| Қирабаев, С. Соқпақбаевтың жұмбақ өлімі / С. Қирабаев // Жұлдыздар отбасы .—2015 .– №4 .– 39 б. |
| Қожабекұлы, Б. Бәйгеден келген көкдөнен : Бердібек Соқпақбаев туралы / Б. Қожабекұлы // Жалын . – 2009 . - №3 .–б.35-37. |
| Қонысбаева, Б. Ақыры жүрегінен кетті ғой... / Б. Қонысбаева // Жүлдыздар отбасы . – 2015 .– 40 6. |
| Қонысбаева, Б. Мен өлген соң ешкімге тұрмысқа шықпашы / Б. Қонысбаева // Жұлдыздар отбасы .—2015 .– №11 .– с.156. |
| Құрманғалиева, С. Болмаспен бетпе-бет келген Б.Соқпақбаев шығармаларындағы ерекшеліктер туралы толғаныс / С. Құрманғалиева // Халық кеңесі .– 1994 .–3 тамыз. |
| Маған өлгеннен басқа жол жоқ // Жұлдыздар отбасы .– 2015 .– №4 .–41б. |
| Мәмесейіт, Т. ...Жазуды сол себепті қойып кеттім / Т. Мәметсейіт // Егемен Қазақстан .– 2004 .– 30 маусым .– 10 б. |
| Мәмет, С. Ақиқаттың адамы : жазушы Бердібек Соқпақбаев / С.Мәмет // Егемен Қазақстан. – 2014.– 1 тамыз. |
| Мейірбекұлы, Ә. Ақжарқын да асыл еді... / Ә. Мейірбекұлы // Ұлан .– 1994 .– 2 тамыз .– 6 б. |
| Мейірбекұлы, Ә. Тұсаулы өткен дарын / Ә. Мейірбекұлы // Жалын .– 2009ж .–№3 .–34 б. |
| Мұқай, Б. Соқпақбаев кеңес жүйесі кемшіліктерін суреткерлік интуициямен түсінді / Б. Мұқай // Жұлдыздар отбасы .– 2015 .–№4 .– 42 б. |
| Мұқаев, Б. Өлгендер мен тірілерге: жазушы Б.Соқпақбаевтың туғанына 70 жыл / Б. Мұқаев // Егемен Қазақстан . – 1994. – 2 тамыз. |
| Мукаи, Б. Люди высокой судьбы : размышления о Бердибеке Сокпакбаеве / Б. Мукаи // Простор. – 2008. – №1. – с.74-88. |
| Мұратбеков, С. Шындықты ғана жазған : Соқпақбаев шығармашылығы / С. Мұратбеков // Жалын . – 2009 . – №3 .– б.38-42. |
| Мыңнан біреу // Қазақ әдебиеті . – 2014 .–10 қазан. |
| Мырзабекова, С. Қожа бейнесі / С. Мырзабекова // Қазақ тілі мен әдебиеті . – 2013. – №8. – б. 77-84. |
| Нұрғали, Р. Барлығы өтірік / Р. Нұрғали // Жұлдыздар отбасы .—2015 .– №4 .–36 б. |
| Нұрғали, Р. Таудан тускен адам : жазушы Бердібек Соқпақбаев / Р. Нұрғали // Егемен қазақстан . – 2009 . – 7 қараша. – с. 2. |
| Нұрмағанбетов, Т. Біз балалық шақты неге аңсаймыз? : Бердібек Соқпақбаев жайлы сөз / Т. Нұрмағанбетов // Парасат .– 2004 .– № 3 .– 29-31 б. |
| Нұрмағанбетов, Т. Қамқор кісі еді / Т. Нұрмағанбетов // Жалын .–2009 .–№3 .– 30-31 6. |
| Нұрмағанбетов, Т. Қарапайым қамқор жан еді... / Т. Нұрмағанбетов // Ұлан .– 1994 .– 2 тамыз .– 7 б. |
| Нүсіп, А.   Бақытсыздықтан бақыт тапқан..: Бердібек Соқпақбаев шығармашылығы хақында / А. Нүсіп // Қазақ әдебиеті . – 2013 . – 15 ақпан |
| Нүсіп, А. Бердібек сөйлеп тұрғанда... / А. Нүсіп // Қазақ әдебиеті .– 2014 .–10 қазан. |
| Оспан, Б. Есімнен кетпес бір кездесу : жазушы Бердібек Соқпақбаев туралы / Б. Оспан // Түркістан . – 2009 . – 13 шілде . – с. 2. |
| Оспанов, С. Заман ығын заңдылыққа саймаған : Б. Соқпақбаевтың творчествосы туралы / С. Оспанов // Жас алаш . – 1994 . – 6 тамыз. |
| Ражан, Ә. Таңқалдырған талант : Бердібек Соқпақбаевтың туғанына 90 жыл толуына орай / Ә. Ражан // Қазақ әдебиеті . – 2014 . – 27 маусым. |
| Сақалтегі, Т. Махаббат жыршысы / Т. Сақалтегі // Жас алаш .– 1994 .– 20 тамыз. |
| Салықбаев, Б. Бердібек Соқпақбаевтың бастамаларын ел қолдады / Б. Салықбаев // Қазақстан - ZAMAN . – 2011. – 4 тамыз (№ 31). – 5 б. |
| Саткенова, Ж. Б. Соқпақбаев туындыларындағы сентенция құбылысы жөнінде / Ж. Саткенова // ҚазҰУ хабаршысы. Филология сериясы = Вестн. КазНУ. Сер. филологическая . – 2004 .– N 5(77) . – с. 121-123. |
| Сәрсеке, М. Болмысы бөлек Бердібек : Бердібек Соқпақбаев / М. Сәрсеке // Егемен Қазақстан . – 2014 . – 18 ақпан . – с. 6 б. |
| Сәрсенбай, О. Жұмбақ жазушы : Б.Соқпақбаевтың шығармашылығы туралы / О. Сәрсенбай // Ана тілі .– 2001 .– 4 қазан(№ 40) .– 4-5 б. |
| Сәткенова, Ж. Бердібек Соқпақбаевтың тілдік-стильдік шеберлігі / Ж. Сәткенова // ҚазҰУ хабаршысы. Филология сериясы = Вестн. КазНУ. Сер. филологическая . – 2004 .– N 8(80) . – 94-96 б. |
| Советұлы, Б. Бердібек ағаны неге аңсаймыз? / Б. Советұлы// Жас алаш.–1994 .– 12 мамыр. |
| Бердiбек Соқпақбаев туралы естелiктер / құрастырылған С. Соқпақбаева. - Алматы : Бiлiм, 2005. – 208 б. : сур. – (Әдеби мемуарлар). |
| Бердібек Соқпақбаев. "Менің атым - Қожа" : 6-сынып / М. Байжігітова // Қазақ тілі мен әдебиеті . – 2013 . – №2 . – б. 72-77. |
| Бердібек Соқпақбаев  // Жұлдыздар отбасы . – 2011 . –№ 2 . – б. 27-37. |
| Соқпақбаев, Б. Өлгендер қайтып келмейді / Б.Соқпақбаев // Ұлан .– 1994 .– 2 тамыз .–3б. |
| Соқпақбаева, С. Әкем өзімдікі болғанымен, оған баратын жол маған жабылды / С. Соқпақбаева // Жұлдыздар отбасы .– 2015 .– №11 .–126 с. |
| Соқпақбаева, С. Әкемді толық танып-білдім дей алмаймын... : жазушы Соқпақбаев туралы / С. Соқпақбаева // Жалын. – 2009. – №3.– б.31-33. |
| Сыдықов, Т. Болат бұғауды шайнаған жолбарыс : немесе Бердібек Соқпақбаевтың суреткерлік жанкештілігі / Сыдықов Т // Қазақ әдебиеті. - 2010. - 31 желтоқсан. - С. 2010 |
| Тарази, Ә. Өлгендер қайтын келеді / Ә. Тарази // Парасат .––2002 .–№9 .–6.26. |
| Тарақов, Ә. Санаулы саңлақтар санатында / Ә. Тарақов // Егемен Қазақстан . – 2014 . –24 қыркүйек. |
| Төлепбергенұлы, Н. Өлмейді тек дана сөз / Н.Төлепбергенұлы // Жас алаш .–1994 .– 19 мамыр .– 4 б. |
| Тұрғанбаева, Г. Б. Соқпақбаевтың "Менің атым Қожа" повесіндегі Қожаның психологиялық тұлғасы / Тұрғанбаева Г // Мектептегі психология . – 2013 . – №6 .– б.28-29.  Түрсынбайұлы, Б. Шындықтан асқан көркемдік жоқ / Б. Тұрсынбайүлы // Қазақ әдебиеті .– 2014 .–10 қазан. |
| Шаштайұлы, Ж. Бердібек қостөбесінде / Ж. Шаштайүлы // Қазақ әдебиеті .– 2014 .–17 қазан. |
| Шаяхмет, А. Шығармалары – халық қазынасы, ұрпақ несібесі : Бердібек Соқпақбаев / А. Шаяхмет // Егемен Қазақстан . – 2014 . – 11 қаңтар. |

**«ШЫНЫҚСЫН ДЕНЕМІЗ!»**   
  
Жүріңдер, балалар!  
Сырғанақ тебеміз!  
Құрыспай, құрышпай,  
Шынықсын денеміз!  
  
Таяққа бау тағып,  
Шаңғыңды майлап ал.  
Биялай, малақай -  
Бәрін де сайлап ал.  
  
Жақсылап байқашы,  
Аяғың тоңбай ма?  
Жел үріп, қар кіріп,  
Қоншыңа толмай ма?  
  
Желменен жарысып,  
Сырғанақ тебеміз!  
Құрыспай, құрыштай  
Шынықсын денеміз!

Бердібек Соқпақбаев

**МАЗМҰНЫ**

|  |  |
| --- | --- |
| Алғы сөз............................................................................................ | *3* |
| Бердібек Соқпақбаевтың өмірбаяны..................................................... | *4* |
| Бердібек Соқпақбаевтың қанатты сөздері............................................. | *8* |
| Бердібек Соқпақбаев туралы айшықты ойлар...................................... | *10* |
| Кітап көрмелері мен іс-шараларының атаулары ............................ | *15* |
| Библиография........................................................................................... | *16* |
| Өмірі мен шығармашылығы жайындағы әдебиеттер.......................... | *17* |

Құрастырған және безендірген:

ОҚК библиографы Г. Ж. Алкайдарова

“И. Шухов атындағы орталық қалалық кітапхана” КММ

Мекен-жайы: СҚО, Петропавл қ., Брусиловский к., 65

Телефон: 8(7152)50-04-11

8(7152)33-19-57

Сайт: shuhovlibrary.kz

E-mail: shuhov\_lib@mail.ru

https://vk.com/shuhovlibrary

@shuhov\_kitapkhana

https://www.facebook.com/shuhovlibrary